Educació Infantil
pàrvuls de 4 anys

L’obra de Joan Miró
Per què Miró i els nens de 4 anys?	
•	Per conèixer l’obra d’un gran artista amb la possibilitat d’estar en contacte directe amb la seva obra a la Fundació Miró. “Miró és un artista viu en el nostre entorn, és un signe d’identitat arrelat fortament a la nostra estètica quotidiana, només cal donar un cop d’ull a molts rètols i anuncis publicitaris”
•	Per la seva proximitat als nens de 4 anys pel que fa a temes, formes i colors. “Joan Miró també mirava el món amb ulls innocents”
•	Perquè el nen d’aquesta edat capta les coses d’una manera global i simplificada. On nosaltres tenim idees preconcebudes i veiem imatges analitzant colors i formes, els nens probablement hi troben sensacions globals i no es perden en l’anàlisi.
•	Perquè la senzillesa de la tècnica pictòrica que utilitzà a partir dels anys seixanta és una porta d’entrada per als més petits en el món de l’art.
	
“Cal tenir els peus ferms sobre la terra per poder grans salts en l’aire: és justament el fet de descendir a terra de tant en tant el que em permet volar”

“Pintar és com ballar”
Joan Miró
	El que Miró veu en el seus somnis és molt senzill, veu el que nosaltres veiem: estels blaus, prats verds, taques vermelles que són flors, fletxes negres que són ocells, homes amb braços i cames de filferro, elefants verds, banderoles, cucs que somriuen, globus de colors, talls de síndria, llunes d’argent.
El diario del sol rojo
	
OBJECTIUS DIDÀCTICS	
1.	Interessar-se per les obres plàstiques de Joan Miró i respectar els espais on es poden contemplar.
2.	Aprofundir en el sentit de l’observació i trobar el gust en descobrir-ho tot.
3.	Observar i analitzar elements plàstics, reconèixer la diversitat de colors, formes i textures.
4.	Reconèixer els objectes que conformen les escultures.
5.	Utilitzar de forma adequada instruments i materials.
6.	Emprar les tècniques fonamentals: pintura, dibuix i escultura.
7.	Aplicar hàbits de neteja, ordre i cura personal.
8.	Estimular la comunicació i verbalitzar les reflexions fetes.

Educació Infantil
pàrvuls de 4 anys

COMPONENTS DE LA PROGRAMACIÓ L’obra de Joan Miró: CONTINGUTS
	Procediments	Fets i conceptes	Actituds	
Descoberta entorn natural i social	Observació directa dels quadres a la Fundació.
Observació indirecta de làmines i diapositives.
Constatació de les observacions.	Coneixement d’un pintor: Joan Miró.
Definició del concepte de pintor i artista.
Descoberta d’un museu: espai destinat a conservar i exposar l’obra de l’artista.
	Actitud de respecte en un espai col·lectiu.	
Llenguatge plàstic	Anàlisi i interpretació de quadres i escultures.
Identificació del volum a través de la manipulació d’objectes i materials en 3 dimensions.
Identificació de les formes i colors
Experimentació dels conceptes de línia i color.
	Característiques de l’obra mironiana: color, símbols, formes.
Tècniques: pintura, escultura, collage. I instruments: pinzells, dits, cubells, regalims i tota mena de material de desfeta.	Actitud participativa davant la manipulació de materials.
Respecte i cura dels materials.	
Llenguatge verbal	Estimulació de la comunicació.
Verbalització de la interpretació dels quadres.
		Actitud d’atenció i iniciativa davant l’expressió i la comunicació.	
Llenguatge matemàtic	Experimentació de les nocions de frontera i regió en el pla.
Descripció de la situació en l’espai en relació amb els objectes.	Nocions topològiques bàsiques.
Nocions d’orientació espacial.
Nocions de situació en l’espai.
Figures geomètriques.

Educació Infantil
pàrvuls de 4 anys

L’obra de Joan Miró: PROGRAMACIÓ
1. Treball previ	Contingut:
•	Presentació de l’artista
•	Diferenciació entre pintura i escultura
•	Què és un museu?
Cal donar unes notes mínimes a partir de les quals es fomenta que els alumnes parlin del què veuen. S’aprofita la seva visió i la seva imaginació tot preguntant sempre per què? a les seves afirmacions. La visió espontània dels nens és sempre global, per tant és després de la seva opinió que cal treballar, a poc a poc, l’observació dels elements particular.	Materials:
•	Pàgines d’internet per treballar AMB PISSARRA DIGITAL:
Fundació Miró Barcelona
http://www.bcn.fjmiro.es
Arxiu de la Universitat de Barcelona http://www.bib.ub.es/www7/arxiu/miro/7resmiro.htm

•	Mural amb làmines: el material gràfic que es va presentant queda enganxat sobre un mural que resta a la classe mentre dura tota la tasca referent a Miró. S’amplia a mesura que es treballa

2. Visita a la Fundació Miró	Recorregut comentat amb tria d’aspectes concrets sobre forma i color. Observació.	

3. Treball posterior
(pot fer-se una selecció de les activitats proposades)

	1. Discussió col·lectiva: repassem els elements comuns en l’obra de Joan Miró AMB LA PISSARRA DIGITAL tot fent un llistat amb les aportacions de tots.	* Són molt importants el cel i la terra:
Del cel pinta: estels, llunes, planetes, astres i ocells.
De la terra pinta: rèptils, persones, objectes.
Per fer planetes dibuixa boletes negres.
* Pinta amb un pinzell negre i després omple de colors: quan creua una línia negra canvia de color.
Els colors que posa: vermell, blau, verd, groc, taronja i rosa.
* Les persones sempre tenen 3 cabells i se’ls veu el sexe. I sempre els posa peus perquè és la manera d’estar en contacte amb el terra (i poder veure bé les coses que ens envolten)
* Per fer volar la imaginació pinta escales i fletxes

Educació Infantil
pàrvuls de 4 anys

3. Treball posterior
(pot fer-se una selecció de les activitats proposades)	2. Fitxes individuals del Quadern de la Fundació Miró	•	Pintem amb cera els colors que falten en el quadre Pagès català al clar de lluna (ha perdut els colors)
•	L’estel matinal: el nen del quadre ha sortit per jugar amb tu. Dibuixa a què jugueu (retolador negre sobre paper blanc) 
•	Dona i ocell en la nit: Mirem la foto del quadre, és de nit, una dona mira un ocell que passa volant. Ho dibuixem (retoladors de color sobre paper blanc)
 	
	3. Pintem com Joan Miró amb l’ordinador (treball individual)	Programa Paint (o Kid Pix, o Paint Shop Pro):
[treball del concepte regió-frontera= si les formes no són ben tancades la pintura de pot s’escampa per fora de les línies]
-	ús del pinzell de color negre i del pot de pintura per omplir les formes amb els colors que usava Miró
-	dibuixem persones i objectes com ho faria Miró (amb estrelles, planetes i llunes)
-	impressió dels dibuixos per enganxar-los a un mural “Som uns artistes!”
	
	4. Posem títols als nostres dibuixos (treball oral col·lectiu)	AMB LA PISSARRA DIGITAL visualitzem cadascun dels nostres dibuixos:
-	cada autor explica el que ha dibuixat i quin títol li vol posar
-	els companys fan suggeriments i opinen
-	la mestra escriu els títol definitiu a cada obra
	
	5. Fem murals com Joan Miró (col·lectiu)	*Mirem els quadres de Miró que tenim enganxats al mural: cadascú tria un element per dibuixa.
*La mestra ens distribueix l’espai del mural: amb pintura negra reproduïm el que hem escollit.
*Quan tenim tot el mural ple de dibuixos negres els deixem assecar: demà hi hauran pots de colors i omplirem els dibuixos.
*Fem una xerrada per posar-li un nom a l’obra.	

Educació Infantil
pàrvuls de 4 anys deanysanys

3. Treball posterior
(pot fer-se una selecció de les activitats proposades)	6. Fem escultures: copiem les de Miró i n’inventem de semblants	-grups petits de treball, per taules
-mirem les fotos d’escultures de Miró: podem copiar-les o fer-ne de noves. Ho decidim entre tots.
-materials variats: plastilina de colors, taps d’ampolla, capsetes, plomes, botons, agulles d’estendre, tacs de fusta...
-discutim el nom que li posarem
	
	7. Fem el retrat d’un company	Un company de la classe del costat ve a “fer de model” per tal que el dibuixem, no s’ha de moure mentre ho fem: així treballen els pintors quan copien del natural
	
	8. Ens fem l’autoretrat	-dibuix amb retolador negre sobre full DinA3
-aprofitarem els autoretrats per escanejar-los i fer un quadern de pintura per a cadascú: el podem portar a casa per pintar els caps de setmana o a l’estiu
	
	9. Fem una exposició i convidem els nostres pares	Tenim molt de material per mostrar:
•	murals mironians
•	escultures
•	dibuixos fets amb ordinador
•	autoretrats
•	retrats del natural
•	les fotos de la visita a la Fundació
	
	10. Fem una xerrada amb una presentació de Power Point per als nostres companys de 5è de Primària AMB LA PISSARRA DIGITAL	Els companys de 5è ens han demanat que els fem una xerrada de tot el que hem après de l’obra de Joan Miró:
-tenim un power point per ensenyar-los (l’ha fet la mestra)
-preparem i assagem el que dirà cadascú de nosaltres
-repassem el que sabem per contestar preguntes al final de l’exposició

Educació Infantil
pàrvuls de 4 anys deanysanys

BIBLIOGRAFIA	ALTRES MATERIALS per treballar al racó de l’ordinador	

•	Miró a l’abast. Quaderns pedagògics 1 (6-8 anys) Edita Fundació Miró

•	Cuento de Ori. El diario del sol rojo. Joan Miró. El arte para los niños. Editorial Edhasa, 1980
	
•	Clic Joan Miró i els colors http://clic.xtec.net/db/act_ca.jsp?id=2520

•	CD El color dels somnis (català, castellà, anglès, francès)
Editen: Fundació Joan Miró, Universitat Pompeu Fabra i Media Investment Club. Barcelona 1998